**Мектеп: №19 ЖОББМ**

**Мұғалім: Габбасова Анара Кабдешовна**

**Сабақ**: Өзін-өзі тану

**Сынып**: 10 «б» Оқушылар саны: 28

**Тақырып**: Қанағат, рақым, ойлап қой

**Құндылық**: Дұрыс әрекет

**Қасиеттер**: Қанағаттылық, табандылық, төзімділік, адамгершілік

|  |  |
| --- | --- |
| **Мақсаты**: Оқушыларға адамгершілік қасиет тұрғысынан қанағат, рақым ұғымдары туралы түсінік бере отырып, дұрыс әрекет құндылығының мәнін ашу. Өзін-өзі тану барысында, адамгершілік құндылықтарды бойына сіңірудің қажеттілігін ұғындыру.  **Міндеттері**:   * Оқушыларға адам мүмкіндіктеріндегі қанағат, рақым ұғымдары туралы түсінік бере отырып, дұрыс әрекет құндылығының мәнін ашу; * Оқушы бойындағы өз мүмкіндіктерін тану үшін еліктіретін, ойына сыни көзбен қарауына ықпал ету; * Оқушыларды қанағаттылыққа, еңбекқорлыққа, төзімділікке тәрбиелеу. | Ресурстар (интерактивті тақта, маркер, ватман) |
| **Сабақ барысы**:  **Ұйымдастыру кезеңі:**   * Сәлемдесу. Оқушыларды түгендеу. Сабаққа қажетті оқу құралдары туралы естеріне түсіру * 5 Т ережесін еске алу * Тыныштық сәті (музыка «Пианино и скрипка»)   Нұрға бөлену  **Тыныштық сәтi: «Нұрға бөлену».**  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады. Рахмет. | Ескерту |
| **Үй тапсырмасын тексеру**  «Қанағат» тақырыбына шығарма  Сұрақтар:  1. Өсиет әңгіменің басты кейіпкері кім?  2. Байдың жан тыныштығын таба алмауының себебі неде деп ойлайсыз?  3. Байдың бойындағы қандай жағымсыз қасиеттер адам бойындағы мүмкіндіктердің, қабілеттердің шексіздігін дәлелдейді?  4. Данышпанның әрекетін қалай бағалар едіңіз?  5. Өсиет әңгімеден қандай ой түйдіңіз? |  |
| **Дәйексөз**  «Қанағат-қарын тойғызар, қанағатсыздық-жалғыз атын сойғызар». Мақал  Дәйексөздің мағынасын қалай түсінесіңдер?  Оқушылар дәйексөздің мағынасы бойынша өз пайымдауларын жасайды.  Дәйексөздерді оқушыларға 3 рет қайталатып оқыту.  Дәйексөздерді дәптерлеріне жаздыру. |  |
| **Мәтінмен жұмыс**  «Ғылым таппай мақтанба» өлеңін оқып, талдайды.  - Қанағат дегеніміз не?  - Қанағатшылдық сезімі адамды үнемі жақсылыққа жетелей ме?  - Қолдарыңыздағы барына қанағат тұтасыз ба? |  |
| **Мұғалімнің сыйы**  Бейнежазба «Қанағат қыл, басындағы бағыңа!»   * Қымбат аяқ киім киген баланың жағдайы қандай? * Ол бала неге қозғалмастан бір орында отыр? * Аяқ киімі жыртық баланың арманы не еді? * Бейнежазбадан қандай ой түйдіңіз? |  |
| **Шығармашылық жұмыс**  1топ-Қанағат, рақым туралы шығарма жазу  2 топ-Қанағатшылдық, рақымшылдық туралы өлең шығару  3 топ- Қанағатшылдық, рақым туралы сурет салу. |  |
| **Топпен ән айту**  «Құстар қайтып барады» әні |  |
| **Үй тапсырмасы**  «Үш ана» туралы әңгімесін мазмұндау. |  |
| **Соңғы тыныштық сәті**  Балалар енді бүгінгі сабақ өткен кезеңдерді есімізге түсірейк. Енді осы барлық жағымды әрекеттерімізді жүрегімізде сақтайық! |  |